**TECHNINĖ SPECIFIKACIJA**

**PROJEKTO ,,TURIZMO INFRASTRUKTŪROS PLĖTRA VILKAVIŠKIO RAJONO SAVIVALDYBĖJE“, PĖSČIŲJŲ TAKO NAUJOS STATYBOS VIŠTYČIO MSTL., VILKAVIŠKIO RAJ. SAV., RANGOS DARBŲ PIRKIMAS**

|  |  |  |
| --- | --- | --- |
| Eil.  Nr. | Pavadinimas | Reikalavimai |
| **1. Bendri duomenys:** | | |
| 1.1. | Statytojas (Užsakovas) | Vilkaviškio rajono savivaldybės administracija, S. Nėries g. 1, Vilkaviškis |
| 1.2. | Statinys (pavadinimas, adresas) | Pėsčiųjų tako naujos statybos Vištyčio mstl., Vilkaviškio raj. sav., rangos darbai |
| 1.3. | Projekto pavadinimas | „Pėsčiųjų tako naujos statybos Vištyčio mstl., Vilkaviškio raj. sav. projektas“ – (toliau – Projektas) |
| 1.4. | Statinių kategorija | Nesudėtingieji statiniai, I grupė;  Susisiekimo komunikacijos: gatvės (pėsčiųjų takas), kategorija- F |
| 1.5. | Statybos rūšis | Naujo statinio statyba |
| **2. Perkami rangos darbai ir susijusių paslaugų apimtys** | | |
| 2.1. | Apimtys | Rangos darbai perkami pagal UAB „URBAN LINE“ parengtą techninį projektą „Pėsčiųjų tako naujos statybos Vištyčio mstl., Vilkaviškio raj. sav. projektas“, Nr. UL-20-0277 (toliau – Projektas).  Darbo projekto parengimas, detalizuojant Projekto sprendinius.  Bendrieji statinių rodikliai:   1. SUSISIEKIMO KOMUNIKACIJOS: GATVĖS (pėsčiųjų takas):    1. Ilgis\* - 0,453 km;    2. Plotis - 2,0 m, 2,5 m. 2. INŽINERINIAI TINKLAI: Elektros tinklai (tako apšvietimas):    1. 0,4 kV tinklo ilgis\* - 592,0 m;    2. Elektros tinklų laidininkų skaičius ir skerspjūvis - Cu 3x4 vnt.; 3x6 mm².   *\*žvaigždute pažymėti rodikliai apskaičiuojami vadovaujantis Nekilnojamojo turto kadastrinių matavimų ir kadastro duomenų surinkimo taisyklėmis, kurias tvirtina Lietuvos Respublikos žemės ūkio ministras. Baigus statybą ir atlikus kadastrinius matavimus šie rodikliai gali turėti neesminių nukrypimų.*   1. Statybvietės, laikinų privažiavimo kelių įsirengimas, energetinių išteklių užsitikrinimas statybos darbų vykdymui ir jų kaštų padengimas statybos laikotarpiu. 2. Statybos darbų organizavimo plano su eismo organizavimo schemomis parengimas, nustatyta tvarka derinimas su eismo saugumo komisija, organizavimo, leidimo eismo uždarymui ar ribojimui gavimas, užtikrinant patekimą į savininkų ar naudotojų teritorijas. 3. Statybos darbus vykdyti vadovaujantis Vilkaviškio rajono savivaldybės administracijos išduotomis prisijungimo sąlygomis Nr. TS 25-1. Prieš pradedant darbus būtina apie tai informuoti energetiką Romaldą Mičiulį, tel.: +370 611 83705, el. p.: [romaldas.miciulis@vilkaviskis.lt](mailto:romaldas.miciulis@vilkaviskis.lt) ir darbus atlikti jam dalyvaujant (pagal poreikį). 4. Tiekėjo ir jo pasamdytų statybos proceso dalyvių privalomasis civilinės atsakomybės draudimas statybos laikotarpiu (arba kaip nurodyta teisės aktuose). 5. Elektroninio statybos darbų žurnalo užsakymas, (prenumeratos užsakymas, statybos žurnalo pildymas ir saugojimas ir po statybos darbų baigimo jo pilnas perleidimas perkančiajai organizacijai). 6. Užbaigus rangos darbus visa rangos metu pažeista (-i) / sugadinta (-i) infrastruktūra, inžineriniai tinklai, želdiniai ir kt. objektai / elementai privalo būti atstatyti į buvusią padėtį. 7. Visos reikalingos dokumentacijos pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ sukomplektavimas ir pateikimas Statytojui. 8. Visa reikalinga išpildomoji dokumentacija objekto pridavimui įteisinti. 9. Statinių medžiagų, gaminių, paslėptų darbų kokybės tyrimai (rangovo savikontrolė), pateikiant Statytojui (jo atstovui) ataskaitas. 10. Nekilnojamojo daikto kadastro duomenų bylų parengimas / patikslinimas / papildymas / taisymas su kadastro tvarkytojo išankstine patikra ir suderinimas su Registrų centru. 11. Užsakovui suteikus įgaliojimą Rangovas visų statytojų vardu surašo deklaraciją, nuotoliniu būdu per IS „Infostatyba“ užpildydamas deklaracijos formoje nurodytus privalomus laukus, gauna deklaraciją apie statybos užbaigimą ir pateikia patvirtinti statinio (dalies) ekspertizės rangovui. |
| 2.2. | Kiti reikalavimai ir sąlygos | * Rangovas privalo netrukdyti dirbti specialistams, atliekantiems darbus, vykdantiems techninę priežiūrą, statytojo atstovams bei atsižvelgti į jų teikiamas pastabas ir teisėtus reikalavimus; * Gamybinių pasitarimų protokolavimas; * Laikytis darbų saugos reikalavimų, užtikrinti saugumą žmonių sveikatai ir aplinkai, nepažeisti trečiųjų asmenų interesų; * Rangovas visus iškilusius klausimus ir problemas, susijusias su šioje techninėje specifikacijoje nustatytomis aplinkybėmis, turi spręsti savarankiškai (savo pastangomis), tačiau galutinius sprendinius priimti tik suderinęs su statytoju; * Darbų vykdymo eigoje susidariusias atliekas tvarkyti prisilaikant visų galiojančių teisės aktų; * Į pasiūlymo kainą turi būti įtraukti visi darbai, medžiagos, mechanizmai ar kitos sąnaudos, kurie pagal nurodytų darbų technologiją ir pagal Projektą yra reikalingi nurodytiems darbams atlikti; * Rangovui, prieš pateikiant pasiūlymą, rekomenduojama įvertinti darbų apimtis ir esamą situaciją Užsakovo objekte. Dėl objekto apžiūros laiko Rangovas turi susitarti su Investicijų ir strateginio planavimo skyriaus vyriausiąja specialiste Paula Aidukoniene, tel. +370 342 60050, el. p. [paula.aidukoniene@vilkaviskis.lt](mailto:paula.aidukoniene@vilkaviskis.lt); * Projekte ir/ar techninėje specifikacijoje galimai nurodyti medžiagų gamintojai, prekės ženklai yra tik informacinio pobūdžio, ir Rangovas nėra įpareigotas siūlyti ir/ar naudoti šių gamintojų produkciją. Jeigu Projekte yra nurodyta pateiktų medžiagų, naudotinos įrangos modelis ar šaltinis, konkretus procesas ar prekės ženklas, tipai, konkreti kilmė ar gamyba, standartas, techninis liudijimas (toliau šioje pastraipoje – nurodymas), tai yra laikytina, kad toks nurodymas yra pateiktas kartu su žodžiais „arba lygiavertis“; * Visi gaminiai ir medžiagos, naudojami atliekant šiuos rangos darbus, į objektą turi būti pristatomi kartu su atitikties deklaracijomis, patvirtinančiomis atitikimą Lietuvos ir/ar europinių standartų reikalavimams; * Pateiktose Rangovo kainose turi būti įvertinti visi reikiami Rangovo įrengimai bei mechanizmai Darbams atlikti, montavimas, Rangovo personalo darbas, Medžiagos, montažinės-tvirtinimo medžiagos, priežiūra, paleidimas, derinimas, bandymai (jei tokie reikalingi), netiesioginės Išlaidos, Rangovo mokami mokesčiai, pelnas kartu su galimai numatoma Rangovo rizika, prievolės ir įsipareigojimai apibrėžti Sutartyje ar atsirandantys ją vykdant. Rangovo nurodytos kainos taikytinos ir Darbui žiemos arba nakties metu (jei toks pasitaikytų); * Rangovas Kiekių sąraše turi įvertinti (įkainoti) visus reikiamus darbus, kurie reikalingi Projekte numatytiems Darbams atlikti. Visi Įkainiai turi būti nurodomi dviejų skaičių po kablelio tikslumu; * Darbų kiekių žiniaraščius pateikti po Sutarties pasirašymo per 10 darbo dienų. Užpildyti darbų kiekių žiniaraščiai bus orientaciniai ir nebus vertinami pirkimo metu (kainai pagrįsti). Darbų kiekių žiniaraščiai bus naudojami rangovo darbų pažangos eigai fiksuoti ir, jei reikės, rangos Sutartyje nenumatytų bei numatytų, tačiau papildomai reikalingų ar atsisakomų nevykdytinų darbų kainos apskaičiavimui; * Darbams atlikti naudojamos Lietuvos Respublikoje nustatyta tvarka sertifikuotos medžiagos, statybos produktai bei įrenginiai. Visos medžiagos bei montuojami įrenginiai privalo būti nauji, išskyrus atvejus, kai naudojamos jau naudotos ir (ar) Perkančiosios organizacijos pateiktos medžiagos, statybos produktai bei įrenginiai; * Rangovas prisiima visą atsakomybę už darbų saugą objekte; * Rangovas, kad užtikrintų tinkamą Sutarties įvykdymą, privalo gauti ir pateikti Užsakovui užtikrinimą (banko garantija arba draudimo bendrovės laidavimas) ne vėliau kaip per 10 dienų nuo Sutarties pasirašymo. |

Investicijų ir strateginio planavimo skyriaus

vyriausioji specialistė Paula Aidukonienė